### 6.     Beslutning om samarbejde med Danmarks Naturfredningsforening om forsøg med rabatter og grøfter.

**Åbent**

Sagsnr.: 326-2019-8278        J.nr.: 05.01.15           Dokumentnr.:
326-2019-72715

**Sagstype**

Beslutning.

**Resume og sagens baggrund**

Danmarks Naturfredningsforening ønsker at indgå i et
samarbejde med Kalundborg Kommune om Projekt Faunapletter på to
forsøgsstrækninger langs offentlige veje. Projektet skal øge biodiversiteten i
grøftekanter.

Data fra projektet suppleret med [adresse] egne
forsøgsområder kan danne vidensgrundlag for en eventuel grøftekantspolitik i
Kalundborg Kommune.

**Indstillinger**

Chefen for Vej, Ejendom og Affald indstiller at

1.    at [adresse]
Naturfrednings ønske om et samarbejde om Projekt Faunapletter imødekommes

2.    at Kalundborg
Kommune etablerer egne forsøgsområder med en ændret praksis for pleje af
rabatter i udvalgte områder

3.    at der ved
forsøgsområderne sættes informationsskilte om projekterne

**Behandling**

Teknik- og Miljøudvalget.

**Sagsfremstilling**

Projekt Faunapletter

Danmarks Naturfredningsforening ønsker på to
vejrabatstrækninger at lave et projekt, der kan give lokal viden om effekt af
ændret drift af vejrabatten.

Formålet er at skabe en rigere natur og samtidig mindske
udgifter til slåning.

Ønskede forsøgsfelter:

·
Jordbehandling og udsåning af blanding 1

·
Jordbehandling og udsåning af blanding 2

·
Jordbehandling og ingen udsåning

·
Uændret drift. Ingen jordbehandling og ingen udsåning

Strækningerne er beliggende på de kommunale veje [adresse]
(100 m) og [adresse] (80 m). Vejen er ikke udmatrikuleret og matrikelejer
indgår i samarbejdet om projektet.

Frøblanding til udsåning vælges i samarbejde mellem [adresse]
Naturfredningsforening og Kalundborg Kommune.

Danmarks Naturfredningsforening vil forestå indledende
registrering af plantesamfundet, udsåning og den løbende dataindsamling.

Kalundborg Kommune vil bidrage med den indledende
jordbehandling.

Projektet er drevet af Danmarks Naturfredningsforening og
deres medlemmer hvilket gør, at Kalundborg kommune ikke er
forsikringsansvarlig.

Bynære forsøgsområder i Kalundborg

Kalundborg Kommune vil på udvalgte strækninger lave forsøg,
som kan give et supplerende vidensgrundlag til en eventuel kommende ændret
pleje af rabatter og grøftekanter.

Gert Iversen er tænkt til arealer ved rådhuset på
[adresse] samt i Stejlhøj-området. Øvrige område kan blive inddraget. Områderne
placeres, hvor det faglig giver de bedste data samt fungerer godt som
demonstrationsområder.

Ved forsøgsområderne vil der blive opsat information omkring
projektet, for at fremme oplysning og forståelsen for at området ændrer udtryk
i forhold til sædvanlig pleje.

**Økonomiske konsekvenser**

Udgifterne afholdes indenfor eksisterende driftsbudget til de
grønne områder.

**Bilag**

|  |  |
| --- | --- |
| Bilag 1: Kortudsnit visende forsøgsstrækninger | 326-2019-114931 |